title: Altıntepe
text: Kolanixo ke kusk ke dopewa kabdue lentor iste geronefa rebavega rotir xanton tigiyir voxe azon mea zo rofaveyer vielu pokeyaf bermaf birtey zo kolnayar. Rontagentimaf raporaf muxelkam banlize zo kosmayar. Wale ban is geronefa rebavega, joxara va loa wukafa muka trasiyina razdayad. Baroya olkoba keve varafe abrotce ke getaltefa anamberebava tigiyid. Kolanixo ke kusk ke dopewa koe divefa rebava ke istefa olkoba ( jontolon gijafa loon dam kota krilafa olkoba ) tigiyir, ape remruyuno moi vegedura va berma. Notraf olkobeem is rebava ke kusk ke dopewa tid ke mila vegedusa nesida ise va lujoraf azent krillumaf vas 27 m- tadled. Volruptese xe dem toloya memillumafa olkoba talte kusk rotir ke are sare. Ton vreda ke gertik ok jwaxe rotir zo malsaveyer.